קובי מנדלבליט

קובי מנדלבליט (נולד ב-7 בדצמבר 1978) הוא קצין בדרגת תת-אלוף בצה"ל, הצנזור הצבאי הראשי.

ביוגרפיה
גדל ברמת גן. שימש קצין המודיעין של פיקוד המרכז וראש זירה בחטיבת המחקר. שימש מפקד מערך ההדרכה של אמ"ן (בה"ד 15).

במרץ 2022 הודיע שר הביטחון בני גנץ על מינוי מנדלבליט לצנזור הצבאי הראשי במקום דורון בן ברק. עם כניסתו לתפקיד ב-30 ביוני 2022 עלה לדרגת תת-אלוף.

מנדלבליט הוא בעל תואר שני בניהול ויישוב סכסוכים מאוניברסיטת בר-אילן.

בן דודו הוא הפרקליט הצבאי הראשי והיועץ המשפטי לממשלה לשעבר, אביחי מנדלבליט.

מנדלבליט נשוי ואב לשניים, מתגורר בשוהם.

קישורים חיצוניים

הערות שוליים

בוגרי אוניברסיטת בר-אילן
תתי-אלופים בצה"ל
חיילי אגף המודיעין
קציני מודיעין של פיקוד המרכז
חיילי חטיבת המחקר
צנזורים צבאיים ראשיים
מפקדי בה"ד 15
ישראלים שנולדו ב-1978
באר יעקב: אישים